钦定古今图书集成/方舆汇编/边裔典/第083卷 > 明
## 钦定古今图书集成/方舆汇编/边裔典/第083卷 > 明

### 太祖洪武二十四年沙州蒙古阿鲁哥失里遣使朝贡

按《明外史》，“沙州卫自赤斤蒙古西行二百里，曰苦峪。
自苦峪南折而西百九十里，曰瓜州。自瓜州而西四
百四十里，始达沙州。汉炖煌郡，西域之境、玉门、阳关，
并相距不远。后魏始置沙州。唐因之，后没于吐蕃。宣
宗时，张义潮以州内附，置归义军，授节度使。宋入于
西夏。元为沙州路。洪武二十四年，蒙古王子阿鲁哥”
失里，遣国公抹台、阿巴赤、司徒苦儿兰等来朝，贡马
及璞玉洪武二十五年，罕东部率众来归。

按《明外史罕东卫传》：“罕东卫在赤斤蒙古南嘉峪关
西南，汉炖煌郡地也。洪武二十五年，凉国公蓝玉追
逃寇祁者孙至罕东地，其部众多窜徙西宁，僧三剌
为书招之，遂相继来归。”

洪武三十年，即沙州地置罕东卫，以其酋长为指挥
佥事。

按《明外史罕东卫传》：“洪武三十年，酋锁南吉剌思遣
使入贡，诏置罕东卫，授指挥佥事。”

按《明会典》：“罕东、罕东左二卫，皆在沙州，本西戎部落，
洪武三十年设，以其酋长锁南吉剌思为指挥佥事。”
按：叶向高：苍霞草。“罕东在赤斤蒙古南，亦西戎部落，
洪武二十五年侵塞，凉国公蓝玉讨之。将佐谏勿深
入，不听。师至阿真川，土酋哈昝等皆遁去，不见虏而
还。三十年，酋长锁南吉剌思遣使入贡，立罕东卫，以”
锁南吉剌思为指挥佥事。

### 成祖永乐二年沙州酋长困即来买住率众来归始置沙州卫二人皆授指挥使罕东锁南吉剌思与其兄答力袭等贡马皆授指挥同知佥事

按《明外史沙州卫传》：“永乐二年，酋长困即来买住率
众来归，命置沙州卫，授二人指挥使，赐印诰、冠带袭
衣。已而其部下赤纳来附，授都指挥佥事。”

按《明会典》：“永乐二年，赏赐差来都指挥，彩段三表里，
织金纻丝衣一套，靴袜各一双。千百户镇托彩段二
表里，舍人一表里，俱与素纻丝衣一套，靴袜各一双
存留甘州男妇有进贡者，彩段一表里，生绢一匹；亡
者，生绢一匹，布一匹。回赐带进驼每只彩段四表里。
中等马，每匹二表里；下等马每匹纻丝一匹，生绢四”
匹。《自进》中等马，每匹纻丝一匹，生绢八匹。下等马，每
匹纻丝一匹，生绢四匹。

按《明一统志》：“永乐二年，锁南吉剌思同兄答力袭等
十六人贡马，又令答力袭为指挥头目，奴奴为指挥
佥事，各赐冠带钞币，自是岁贡不绝。”

永乐五年，擢买住为都指挥同知。

按《明外史沙州卫传》：“五年，敕甘肃总兵宋晟曰：‘闻赤
纳本买住部曲，今官居其上，高下失伦。已擢买住为
都指挥同知，自今宜详为审定，毋或失序’。”

永乐八年擢困即来都指挥佥事。

按《明外史沙州卫传》：“永乐八年，擢困即来都指挥佥
事，其僚属进秩者二十人。久之买往，卒困即来掌卫
事，朝贡不绝。”

永乐九年，锁南吉剌思偕其兄答力袭入朝，进指挥
使，授《答力》袭指挥同知。

按《明外史罕东卫传》，“永乐九年，偕其兄答力袭入朝，
进指挥使，授答力袭指挥同知，并赐冠带、钞币。
永乐十年，安定卫奏罕东盗掠。诏切责，令还所掠。”
按《明外史罕东卫传》，“永乐十年，安定卫奏，罕东盗掠
民户三百，纠西番阻截关隘。帝降敕切责，令还所掠。
永乐十二年，命中官邓诚使罕东地。”

按：《明外史罕东卫传》云云。

永乐二十二年，瓦剌部下来贡，阻贼，困即来。遣人护
送来京，进秩都督佥事。

按《明外史沙州卫传》：“永乐二十二年，瓦剌贤义王太
平部下来贡，为贼所梗困，即来遣人卫送至京。帝赉
以彩币，寻进秩都督佥事。”

### 仁宗洪熙元年赐罕东白金文绮从官军征曲先有功擢都指挥佥事又沙州贼阻各国贡道命将剿之按明外史罕东卫传洪熙元年遣使以即位谕绰儿

加赐白金、文绮。时官军征曲先部，罕东指挥使却里
加从征有功，擢都指挥佥事，赐诰世袭。其指挥那那
奏，“所属番民千五百，例纳差发马二百五十匹，其人
多逃居赤斤，乞招抚复业。”帝即命招之，并免所负之
马。　按《沙州卫传》，是年，亦力把里及撒马儿罕先后
入贡，道经哈密川，并为沙州贼邀劫。宣宗怒，命肃州
守将《费𤩽》剿之。

按叶向高《苍霞草》：洪熙元年，指挥那那奏，“所部夷人
以负内供马逃赤斤，复坐官兵讨曲先，相惊欲为乱。”
上令守臣招抚之，使复业。曲先之役，罕东头目班麻
思结率所部从擒斩首虏，获驼马牛羊以献。

### 宣宗宣德元年困即来以岁荒贷谷种敕即予之并赉彩币又招回罕东人二千四百馀帐

按《明外史沙州卫传》：宣德元年，岁荒人困，遣使贷谷
种百石，秋成还官。帝曰：“番人即吾人，何贷为？”命即予
之，寻遣中官张福使其地，赉彩币。　按《罕东卫传》：宣
德元年，论从征曲先功，擢绰儿加都指挥同知。初，大
军之讨曲先也，安定部内及罕东部密罗族人悉惊
窜。事定，诏指挥陈通等往招。于是罕东复业者二千
四百馀帐，男妇万七千三百馀人。安定部人亦还本
卫。

宣德七年，沙州奏旱灾，敕赐粮五百石。赤斤人在沙
州剽掠，贡使命困即来驱还之按《明外史沙州卫传》：宣德七年奏旱灾，敕于肃州受
粮五百石，已而哈烈贡使言，道经沙州，为赤斤指挥
革古者等剽掠。部议，赤斤人远至沙州为盗，罪不可
贷。帝令困即来察之，赐以敕曰：“彼既为盗，不可复容，
宜驱还本土，再犯不”宥。　按《罕东左卫传》：洪熙时奄
章子班麻思结从讨曲先有功，宣德七年，自陈于朝，
即命为罕东卫指挥使，赐敕奖赉，然犹居沙州不还。
按叶向高《苍霞草》，宣德七年，沙州来告饥，上语户部
臣曰：救灾恤患，朕固不吝，然劳内以事外非计，其命
肃州具粮五百石，使困即来，自取之。

宣德九年，沙州以罕东、西番数侵暴，乞徙察罕旧城，
敕谕守职保境，不必迁徙，谕罕东、西番，还其俘掠
按《明外史沙州卫传》：宣德九年，遣使奏罕东及西番
数肆侵侮，虐取人畜，不获安居，乞徙察罕旧城耕牧。
帝遣使敕止之曰：“沙州三十馀年，户口滋息，畜牧富
饶，皆朝廷之力。往年哈密尝奏尔侵扰，今外侮亦自
取，但当循分守职，保境睦邻，自无外患。何必东迁西
徙，徒取劳瘁。”又敕罕东、西番果侵夺人畜则还之。
按叶向高《苍霞草》，宣德九年，罕东别部札儿加邀劫
使者，命都督刘广、史昭讨之。广、昭相与计，寇负罪重，
必深匿我以讨叛名而逋，逃之弗诛，兵且无震。乃先
使指挥祁贤以百骑往觇敌，行月馀，渡毕力术江。札
儿加诣贤自归，请还所掠贡马。谢广等以闻，命宥之。
宣德十年，沙州以瓦剌见逼，率部众走寨，下诏赈之，
请移苦峪，从之。是年进班麻思结都指挥佥事。
按《明外史沙州卫传》：“宣德十年，沙州又为哈密所侵，
且惧瓦剌见逼，不能自立，乃率部众走附塞下，具陈
饥窘之状。诏边臣发粟济之，且”令议所处置。边臣请
移之苦峪。从之。自是不复还沙州，遥领其众而己。
按《罕东左卫传》，是年班麻思结进都指挥佥事。

### 英宗正统元年阿端贡使为罕东剽掠困即来奉诏追还其贡物擢都督同知

按：《明外史沙州卫传》：“正统元年，西域阿端遣使来贡，
为罕东头目可儿即及西番野人剽”困即来，奉命
往追，还其贡物。帝嘉之，擢都督同知。

“正统四年，沙州部下亡入哈密，困即来奉诏索之，不
予。罕东、安定侵掠西番，僧人诉之”，诏责令还所掠。困
即来以班麻思结侵其地来告，亦赐敕戒谕之。
按《明外史沙州卫传》：“正统四年，部下都指挥阿赤不
花等一百三十馀家亡入哈密，困即来奉诏索之，不
予。朝命忠顺王还之，又不予。会遣使册封其新王，即
令使”人索还所逃之户，而哈密仅还都指挥桑哥失
力等八十四家，馀仍不遣。时罕东都指挥班麻思结
久驻牧沙洲不去，赤斤都指挥革古者亦纳其叛，亡
困即来，屡诉于朝。朝廷亦数遣敕诘责，多不奉命。
按《罕东卫传》，是年罕东安定合众侵西番申藏簇，掠
其马牛杂畜以万计。其僧诉于边将，言“产产”一空，岁
办差发，马无从出。帝切责二卫，数其残忍暴横，违国
法毒邻境之罪，令悉归所掠。又谕僧不限旧制，随所
有入贡。　按《罕东左卫传》，是年，沙州卫都督困即来，
以班麻思结侵居其地，乞遣还。天子如其言，赐敕宣
谕，班麻思结不奉命，时赤斤卫指挥锁合者，因杀人
遁入沙州地，班麻思结纳之。锁合者又令其子往乌
斯藏取毒药，将还攻赤斤。赤斤都督且旺失加以为
言，天子即敕谕班麻思结“睦邻保境，无启衅端。”久之，
沙州全部悉内徙，思结遂尽有其地。

按叶向高《苍霞草》，“正统四年，沙州部都指挥阿出不
花等逋入哈密，及罕东酋班麻思结等窜居其地，困
即来以闻。上命哈密、罕东还其逋，并归侵地，仍谕困
即来善抚部落，毋盗邻启衅。其后屡侦瓦剌、哈密事
情，遣使来告。上嘉劳之，赐绮币，晋其子都指挥佥事
喃哥及指挥佥事薛令等各一秩。”

正统五年，困即来侦瓦剌、哈密事，以闻，诏奖励之。绰
儿加侵掠哈密人畜，诏戒敕之。

按《明外史沙州卫传》：“正统五年，困即来令人侦瓦剌
哈密事以闻。帝降敕奖励，厚赐之。”　按《罕东卫传》：“是
年冬，绰儿加偕班麻思结共侵哈密，获老穉百人，马
百匹，牛羊无筭。忠顺王遣使索之，不予。帝闻，复赐敕
戒谕。然番人剽掠为性，天子即有言，亦不能尽从也。”
按叶向高《苍霞草》：“正统五年，赤斤蒙古言指挥锁合
者”杀人逃罕东，且诱其部落。哈密亦言罕东擅相攻，
虏掠人畜。诏两戒谕之。

正统六年，绰儿加贡马。困即来以苦峪城成，入贡
按《明外史罕东卫传》：“正统六年夏，绰儿加来贡马，宴
赉遣还。”　按《沙州卫传》：“是年，困即来来入贡，又报迤
北边事，进其使臣二人官。初，困即来之去沙州也，朝
廷命边将缮治苦峪城，率戍卒助之。六年冬，城成，入
朝谢恩，贡马，宴赐遣还。”

正统七年，沙州率众侵哈密，获其人畜以归。

按：《明外史沙州卫传》云云。

正统九年，绰儿加卒，子赏卜儿加嗣。困即来卒，长子喃哥授都督佥事。以兄弟乖争，愿迁塞下，而沙州卫
废。

按《明外史罕东卫传》：“正统九年，绰儿加卒，子赏卜儿
加嗣职，奏乞粮茶布，命悉予之。”　按《沙州卫传》：“是年，
困即来卒，长子喃哥率其弟克俄罗领占来朝，授喃
哥都督佥事，其弟都指挥使，赐敕戒谕。既还，其兄弟
乖争，部众携贰。甘肃镇将任礼等欲乘其窘乏，迁之
塞内。而喃哥亦来言，欲入居肃州之小钵和寺。礼等
遂”以十一年秋令都指挥毛哈剌等偕喃哥先赴沙
州抚谕其众，而亲率兵随其后。比至，喃哥意中变，阴
持两端，其部下多欲奔瓦剌。礼等进兵迫之，遂收其
全部入塞，居之甘州，几二百馀户，千二百三十馀人，
沙州遂空。帝以其迫之而来，情不可测，令礼熟计其
便。然自是安居内地，迄无后患。而沙州为罕东酋班
麻思结所有，独喃哥弟锁南奔不从，徙窜入瓦剌也
先封之为祁王礼。侦知其在罕东，掩袭获之。廷臣请
正法。帝念其父兄恭顺，免死，徙东昌。先是，太宗置哈
密、沙州、赤斤、罕东四卫于嘉峪关外，屏蔽西邮。至是，
沙州先废，而诸卫亦渐不能自立，肃州遂多事。
按叶向高、苍霞、《草困》即来，以修城入谢，赐绮币袭衣。
归言瓦剌也先欲为弟娶其女，诏听自便。九年，困即
来卒。困即来受职四十馀年，朝贡颇恭，官为祭赙。以
喃哥嗣为都指挥都督佥事。弟克罗俄《领古》为都指
挥使，佐喃哥领卫事。明年，沙州卫都指挥兀鲁思不
花贻书边将，言指挥朵儿不花等欲诱瓦剌掠沙州。
守臣以闻。上曰：“是书无《喃哥》名，何也？”其令总兵任礼
使人往核之。其明年，任礼疏言，“喃哥弟锁南奔为瓦
剌伪封，今喃哥复言其就婚罕东，虞有他变”，敕礼招
抚之。十三年，礼擒锁南奔以献，兵部请正法。上以其
父兄恭顺，释弗诛。是时，喃哥以困于瓦剌，率部属二
百馀户、一千二百三十馀人来归，命居之。山东平山、
东昌二卫，自都督而下，给粮及耕地有差，沙州遂废。
未几，喃哥卒。克罗俄领古嗣后，赐姓名罗秉忠。
按《明会典》：“沙州卫，正统间筵宴一次。使臣回还，至良
乡汤饭，甘肃管待一次。沙州卫，正统间使臣四人，五
日下程一次。羊鹅各一只，鸡二只，酒十瓶，米二斗，面
五斤，果子四色，蔬菜厨料。”

正统十四年，甘肃镇臣奏“班麻思结与瓦剌也先潜
通，赐敕谕之，不奉命。罕东班麻思结以哈密相侵来
告。”诏戒谕之。

按《明外史罕东左卫传》：“正统十四年，甘肃镇臣任礼
等奏班麻思结潜与瓦剌也先通好，近又与哈密构
兵，宜令还居本卫。天子再赐敕宣谕，亦不奉命。”
按叶向高《苍霞草》，正统十四年班麻思结言哈密来
侵，上念诸夷数相告言，构怨无已时，而哈密又累诱
瓦剌盗塞，下诏都御史马昂约勒忠顺王毋与罕东
仇，且“令侦虏情报我。”

### 宪宗成化元年罕东部人奄章率众居沙州

按《明外史罕东左卫传》：“罕东左卫在沙州卫故城，宪
宗时始建。初，罕东部人奄章与种族不相能，数仇杀，
乃率其众逃居沙州境，朝廷即许其耕牧，岁纳马于
肃州。后部落日蕃，益不受罕东统属。”

成化九年，土鲁番攻哈密，都督李文调罕东兵往讨，
各自散归，犹赐敕奖赉之。

按《明外史罕东卫传》：“成化九年，土鲁番陷哈密，都督
李文西征罕东以兵来助。后都督罕慎复哈密，亦藉
其兵赐敕奖赉。”

按叶向高《苍霞草》：“成化九年，土鲁番攻夺哈密，都督
李文、右通政刘文奉命调罕东兵往讨，逡巡解归。是
时罕东诸夷皆困土鲁番，而夷酋奄章先因与诸族
仇杀逃居沙州，朝廷许其耕牧输贡，部落日蕃。班麻
思结即奄章子也。至是，其孙只克以沙州卫既废，请
立罕东左卫治其地。下兵部议，从之。以只克嗣其祖”
官，领卫事，晋都督佥事。

成化　年，班麻思结卒，孙只克嗣。

按《明外史罕东左卫传》：“成化中，罕东左卫班麻思结
卒，孙只克嗣职，部众益盛。其时土鲁番强，侵据哈密。
只克与之接境，患其逼已，欲自为一卫，与相抗。
成化十五年，置罕东左卫，令只克以都指挥使统治
之。”

按《明外史罕东左卫传》：“成化十五年九月，只克奏于
朝，请如罕东赤斤例，立卫赐印，捍御西邮。兵部言：土
鲁番吞噬哈密，罕东诸卫各不自保，西鄙为之不宁，
而赤斤、罕东苦峪又各怀嫌隙，不相救援。倘沙州更
无人统理，势必为强敌所并，边方逾多事。宜如所请，
即于沙州故城置罕东左卫，令只克仍以都指挥使
统治。”从之。

成化十八年，罕东掠番族，侵入河清堡，有司请讨其
罪。诏谕令改过。

按《明外史罕东卫传》：“成化十八年，罕东卫其部下掠

讨其罪，部臣难之。帝曰：‘罕东方听调协取哈密，未有
携贰之形，奈何因小故遽加以兵？宜谕令悔过，不服
则耀兵威之’。”

成化二十一年，擢罕东左卫只克都督佥事。

按《明外史罕东左卫传》：“成化二十一年，甘肃守臣言，
北寇屡犯沙州，杀掠人畜，又值岁饥，人思流窜，已发
粟五百石令布种，仍乞人给月粮赈之。其酋只克有
斩级功，亦乞并叙。乃擢只克都督佥事，馀报可。
成化二十二年，边臣言罕东剽掠，诏使请讨之。诏谕
还所掠，违则进兵。”

按《明外史罕东卫传》：“成化二十二年，边臣言，‘比遣官
往哈密，与土鲁番使臣家属四百人偕行，道经罕东，
为都督把麻奔等掠去，朝使仅免，乞讨之。帝命遣人
往谕，如番人例议和，还所掠物，不从则进兵’。”

### 孝宗弘治七年指挥王永请旌只克及野乜克力部人并力土鲁番以复哈密不报

按《明外史罕东左卫传》：“弘治七年，指挥王永言：‘先朝
建哈密卫，当西域要冲。诸番入贡至此，必令少憩以
馆谷之。或遭他寇剽掠，则人马可以接护，柔远之道
可云至矣。今土鲁番窃据其地，久而不退，闻罕东左
卫居哈密之南，仅三日程，野乜克力居哈密东北，仅
二日程，是皆唇齿之地，利害共之。去岁秋，土鲁番遣’”
人至只克所，胁令归附，而只克不从，又杀野乜克力
头目，“其部人咸思报怨。宜旌劳二部，令并力合攻，永
除厥患，亦以寇攻寇一策也。”章下兵部，不能用。
弘治八年诏征土鲁番，巡抚许进令罕东以兵前行。
罕东失期不至。

按《明外史罕东卫传》：“‘弘治中，土鲁番复据哈密，兵部
马文升议直𢭏其城，召指挥杨翥计之。翥言罕东有
间道，下旬日可达哈密，宜出贼不意，从此进兵’。文升
曰：‘如若言，发罕东兵三千前行，我师三千后继，各持
数日，干糒兼程袭之，若何’？翥称善。文升以属巡抚许
进，进遣人谕罕东如前策。会罕东失期不至，官军仍”
由大路进，贼得遁去。

按叶向高《苍霞草》：“弘治八年，土鲁番掠沙州，迫诸夷
自附。只克请救，用兵部尚书马文升议，发罕东兵袭
之。我师出罕东失期，不能有大功。自是土鲁番入寇，
每假道罕东，令给食，而亦不剌、安定数掠其资，罕东
愈微。至弘治时，往往款肃州塞求恤矣。只克卒，孙日
羔剌嗣为都督。”

弘治十二年，罕东部人侵西宁隆奔族，掠去印诰，敕
都督谕还所掠，违则讨之。

按《明外史罕东卫传》：“弘治十二年，部人侵西宁隆奔
族，掠印诰人畜。兵部请敕都督谕其下，毋匿所掠物，
尽归其主，违命则都督自讨。从之。当是时，土鲁番日
强，数侵邻境，诸部皆不能支。”

弘治十七年，瓦剌及安定部大掠沙州人畜，只克叩
关求济。诏赈谕二部不得构兵。

按《明外史罕东左卫传》：“弘治十七年，瓦剌及安定部
人大掠沙州人畜，只克不能自存，叩嘉峪关求济。天
子既赈给之，复谕二部解仇息争，不得构兵召衅。”

### 武宗正德四年只克部内劫掠邻境敕令悔过只克卒子乞台嗣

按《明外史罕东左卫传》：“正德四年，只克部内番族有
劫掠邻境者，守臣将剿之。”兵部言：“西戎强悍，汉唐以
来不能制。我朝建哈密、赤斤、罕东诸卫，授官赐敕，犬
牙相制，不惟断匈奴右臂，亦以壮西土籓篱。今番人
相攻，于我何预，而遽欲兵之。宜敕都督只克晓谕诸
族，悔过息兵。”报可。只克卒，子乞台嗣。

正德十六年，左卫地为土鲁番所有。

按《明外史罕东左卫传》：“十六年，入朝乞赏，礼官劾其
越例，且投疏不由通政司，请治馆伴罪，从之。乞台既
内徙，其部下帖木哥、土巴二人仍居沙州，服属土鲁
番，岁输妇女牛马。会番酋征求苛急，二人怨。十七年
夏，率部族五千四百人来归，沙州遂为土鲁番所有。
正德　　年，蒙古大酋入青海，遂残罕东，求内徙。许
之。”

按《明外史罕东卫传》：“正德中，蒙古大酋入青海，罕东
亦遭蹂躏，其众益衰。后土鲁番复陷哈密，直犯肃州，
罕东复残破，相率求内徙，其城遂弃不守。”

### 世宗嘉靖 年移罕东于甘州

按《明外史罕东卫传》：“嘉靖时，总督王琼安辑诸部，移
罕东都督指挥枝丹部落于甘州。”

嘉靖八年，诸叛酋附土鲁番，皆来归。分其众居肃州
及威虏，练习之。

按叶向高《苍霞草》：“嘉靖初与别酋帖大哥土巴先叛
附土鲁番者，皆来归。边臣请分其众，半居肃州白城
山，半居威虏，仍择其壮勇练习之，番休迭上，皆听日
羔剌约束。部落浸蕃，而我边以饷夷糜仓粟坐困。”
按《四译馆考》：“罕东本西戎部落，在沙州，古炖煌地也洪武二十五年侵塞，凉国公蓝玉讨之，土酋哈昝遁
去。”三十年入贡，立罕东、罕东左二卫，官其酋长锁南
吉剌思为指挥佥事。永乐以后，常入贡。成化间，土鲁
番迭入哈密、嘉峪关外诸卫。二罕东最弱，力不能支，
流散各城。正德中，陈九畴击退土鲁番，稍得生聚。比
牙木兰再入沙州，益残破，其酋土巴叛土鲁番。至嘉
靖八年，王琼抚住白城山、肃州，月饷粟岁万石，而边
储坐困矣。

宋

### 真宗大中祥符八年注辇国遣使入贡

按《宋史真宗本纪》，“大中祥符八年九月，注辇国贡土
物珍珠衫帽，赐注辇使袍服牲酒。”　按《注辇传》，“注辇
国东距海五里，西至天竺千五百里，南至罗兰二千
五百里，北至顿田三千里。自古不通中国，水行至广
州，约四十一万一千四百里。其国有城七重，高七尺，
南北十二里，东西七里，每城相去百步。凡四城用塼，
二”城用土；最中城以木为之，皆植花果杂木。其第一
至第三皆民居，环以小河；第四城四侍郎居之；第五
城主之四子居之；第六城为佛寺，百僧居之；第七城
即王之所居室四百馀区。所统有三十一部落，其西
十二，曰只都尼施、亚卢尼、罗琶离、鳖琶移、布林、琶布
尼、古檀布林、蒲登、故里、娑轮岑、本蹄、揭“蹄、阎黎、池离、
郍部、尼遮古林、亚里者林，其南八，曰无雅加黎麻蓝、
眉古黎、苦低舍里、尼密多罗摩伽蓝、蒲登蒙伽林伽
蓝、琶里琶离游、亚林、《池蒙》伽蓝，其北十二，曰拨啰耶、
无没离江林、加里蒙伽蓝、漆结麻蓝、幄折蒙伽蓝、皮
林伽蓝、浦棱和蓝、堡琶来、田注离卢、婆啰迷蒙伽蓝。”
今国主相传三世矣。民有罪，即命侍郎一员处治之，
轻者絷于《木格》，笞五十至一百；重者即斩，或以象践
杀之。其宴，则国主与四侍郎膜拜于阶，遂共坐作乐
歌舞，不饮酒而食肉。俗衣布，亦有饼饵。掌馔执事用
妇人。其嫁娶，先用金银指环，使媒妇至女家，后二日，
会男家亲族，约以土田生畜、槟榔酒等，称其有无为
礼。女家复以金银指环、越诺布及女所服锦衣遗婿，
若男欲离女，则不取聘财，女却男则倍偿之。其兵阵
用象居前，小牌次之，梭枪次之，长刀又次之，弓矢在
后，四侍郎分领其众。国东南约二千五百里，有悉兰
池国，或相侵伐。地产真珠、象牙、珊瑚、颇黎、槟榔、豆蔻、
吉贝布。兽有山羊、黄牛。禽有山鸡、鹦鹉，果有“馀甘、藤
罗、千年枣、椰子、甘罗、昆仑梅、娑罗密等，花有白末利、
散丝、蛇脐、佛桑丽、秋青、黄碧娑罗、瑶莲蝉、紫水蕉之
类，五谷有绿豆、黑豆、麦、稻”，地宜竹，自昔未尝朝贡。大
中祥符八年九月，其主罗茶罗乍遣进奉使侍郎
娑里《三文》、副使蒲恕、判官翁勿防、援官亚勒加等奉
表来贡。《三文等》以盘奉真珠、碧玻璃升殿，布于御坐
前，降殿再拜。译者导其言曰“愿以表远人慕化之诚。”
其国主表曰：“臣罗茶罗乍言：昨遇”舶船商人到本
国，告称：“钜宋之有天下也，二帝开基，圣人继统，登封
太岳，礼祀汾阴。至德升闻，上穹眷命。臣昌期斯遇，吉
语幸闻，辄倾就日之诚，仰露朝天之款。臣伏闻人君
之御统也，无远不臻；臣子之推诚也，有道则服。伏惟
皇帝陛下功超邃古，道建大中。衣裳垂而德合乾坤，
剑戟铸而范围区宇。神武不杀，人文化成。”廓明明之
德，以临御下民；怀翼翼之心，以昭事上帝。至仁不伤
于行苇，大信爰及于渊鱼。故得天鉴孔彰，帝文有赫，
显今古未闻之事，保家邦大定之基。窃念臣微类酰
鸡，贱如刍狗，世居夷落，地远华风，虚荷烛幽，曾无执
贽。今者窃听歌颂，普及遐陬，恨年属于桑榆，阻躬陈
于玉帛。矧沧溟之旷绝，在跋涉以稍艰。是故倾倒赤
心，遥瞻丹阙。任土作贡，同蝼蚁之慕膻；委质事君，比
葵藿之向日。谨遣专使等五十二人，奉土物来贡，凡
真珠衫帽各一，真珠二万一千一百两，象牙六十株，
乳香六十斤。三文等又献珠六千六百两，香药三千
三百斤。初，罗茶罗乍既闻商船言，且曰：“十年来海无
风涛”，古老传云，“如此则中国有圣人”，故遣三文等入
贡。三文离本国，舟行七十七昼夜，历郍勿舟山、娑里
西兰山，至占宾国。又行六十一昼夜，历伊麻罗里山，
至古罗国，国有古罗山，因名焉。又行七十一昼夜，历
加八山、占不牢山、舟宝龙山，至三佛齐国。又行十八
昼夜，度蛮山水口，历天竺山，至宾头狼山，望东西王
母冢，距舟所将百里。又行二十昼夜，度羊山、九星山，
至广州之琵琶洲，离本国凡千一百五十日，至广州
焉。诏阁门祇候史祐之馆伴，凡宴赐恩，例同龟兹使。
其年承天节，三文等请于启圣禅院会僧以祝圣寿。
明年，使回，降诏罗茶罗乍赐物甚厚。

### 天禧四年注辇又遣使入贡至广州病死厚赐其从者遣之

按《宋史真宗本纪》不载　按《注辇本传》：“天禧四年，又
遣使琶栏得麻烈呧奉方物入贡，至广州病死，守臣以其表闻。诏广州宴犒从者，厚赐以遣之。”

### 仁宗明道二年注辇又遣使入贡

按《宋史仁宗本纪》，明道二年，注辇国来贡。　按《注辇
本传》：“明道二年十月，其王尸离啰茶印佗啰注啰遣
使蒲押陁离等以泥金表，进真珠衫帽及真珠一百
五两，象牙百株，西染院副使、阁门通使舍人符惟忠
假鸿胪少卿押伴。蒲押陁离自言数朝贡而海风破，
船不达，愿将上等珠就龙床脚撒殿顶戴瞻礼，以申
向慕之心。”乃奉银盘升殿，跪撒珠于御榻下而退。

### 景祐元年以注辇使为金紫光禄大夫遣还

按《宋史仁宗本纪》不载。　按注辇本传：景祐元年二
月，“以蒲押陁离为金紫光禄大夫、怀化将军，还本国。”

### 神宗熙宁十年六月壬午注辇国遣使朝贡

按《宋史神宗本纪》云云。　按《注辇本传》：“熙宁十年，国
王地华加罗遣使奇啰啰、副使南卑琶打、判官麻图
华罗等二十七人来献踠豆珠、麻瑠璃、大洗盘、白梅
花脑、锦花犀牙、乳香、瓶香蔷薇水、金莲花、木香、阿魏
鹏砂、丁香。使副以真珠、龙脑登陛，跪而散之，谓之撒
殿。”既降，诏遣御药室劳之，以为怀化将军、保顺郎将，
各赐衣服器币有差。答赐其王钱八万一千八百缗、
银五万二千两。

按《梦溪笔谈》：“熙宁中，注辇国使人入贡，乞依本国俗
撒殿，诏从之。使人以金盘贮珠，跪捧于殿槛之中，间
以金莲花，酌珠向御座撒之，谓之撒殿，乃其国至敬
之礼也。朝退，有司扫撒，得珠十馀两，分赐是日侍殿
阁门使副内臣。”

### 元丰 年注辇入贡

按：《宋史神宗本纪》，不载。　按《石林燕语》：“元丰间，三佛
齐、注辇国入贡，请以所贡金莲花、真珠、龙脑，依其国
中法，亲撒于御座，谓之撒殿。诏特许之。御延和殿引
见，使跪撒于殿柱外，前未有也。”注辇在广州南，水行
约四千里至广州。三佛齐，南蛮别种，与占城国为邻。